Jens Larsen fra Veddum er endnu engang taget for spirituskørsel.

Han må være en af Danmarks absolut mest berygtede bilister, og nu er den gal igen. Jens Larsen fra Veddum er endnu engang blevet taget for spirituskørsel, og det er han faktisk blevet omkring 30 gange før. Han har tidligere selv udtalt, at han er ligeglad med at køre spirituskørsel, og faktisk så synes han, at det er lidt irriterende, at politiet bliver ved med at standse ham, hver gang de se ham. Onsdag aften blev Sprit-Jens genkendt i Nørreager, og politiet kunne efter en anmeldelse køre ud og anholde manden, der havde en promille på 1,73. Det er faktisk kun en uge siden, at han blev løslad efter at have afsonet en dom for selv samme forseelse. Jens Larsen har for længst fået frakendt kørekortet, og politiet har nu ikke andre muligheder end at fængsle ham, når han igen kører rundt med en promille på mere end de tilladte 0,5.